***** ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Οκτωβρίου 1984 περί χορηγήσεως χρηματικής βοήθειας, στα πλαίσια των ιδιαιτέρων μέτρων κοινοτικού ενδιαφέροντος στον τομέα της ενεργειακής στρατηγικής (Το κείμενο στη γερμανική γλώσσα είναι το μόνο αυθεντικό) (84/511/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1890/84 του Συμβουλίου της 26ης Ιουνίου 1984 για τον καθορισμό ιδιαιτέρων μέτρων κοινοτικού ενδιαφέροντος στον τομέα της ενεργειακής στρατηγικής (1), και ιδίως το άρθρο 4, Έχοντας λάβει τη γνώμη της επιτροπής που αναφέρεται στο άρθρο 7 του εν λόγω κανονισμού, Εκτιμώντας: ότι αιτήσεις χρηματικής βοήθειας υποβλήθηκαν από την Ομοσπονδιακή Δημοκρατία της Γερμανίας σύμφωνα με το άρθρο 2 του εν λόγω κανονισμού· ότι πληρούνται οι προϋποθέσεις του εν λόγω κανονισμού για τη χορήγηση χρηματικής βοήθειας, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται χρηματική βοήθεια ύψους 201 εκατομμυρίων ECU για μέτρα που υποβλήθηκαν από την Ομοσπονδιακή Δημοκρατία της Γερμανίας, περιγραφή των οποίων αναφέρεται στο παράρτημα και σύμφωνα με τους όρους που καθορίζονται σε αυτό. Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 17 Οκτωβρίου 1984.

[Source: multi_eurlex | Tokens: 1201]